Почитувани,

Како група на приредувачи сакаме да ги истакнеме следниве забелешки и сугестии како би допринеле за поквалитетни решенија во новиот предлог закон за игрите на среќа и забавните игри.

Воедно сакаме и да укажеме и на одредени лоши предлог измени со кои се кршат основните начела на злоупотреба на позицијата на пазарот, нелојаната конкренција и еднаквост на законот, кои би имале далекусежни негативни реперкусии и по државниот буџет.

Нашите забелешки и сугестии се поделени во три групи.

*Прва група:*

Сметаме дека со предложените измени во член 21-а став 3 и во 55 став 1 - кои се однесуваат на дозволувањето на поставувањето на Видеолотариски терминали и во деловните простории во кои се приредуваат посебните игри на среќа – со сигурност ќе дојде до злоупотреба и стварање на нелојална конкуренција на пазарот со тоа што ќе им се овозможи на одредени приредувачи да наместо 20% или 360 евра по автомат, да платат само 50 евра за Видеолотариски терминал кој е ист како и обичниот автомат. Со оваа измена не само што ќе се стават одредени приредувачи во повластена позиција туку со оваа измена директно ќе се оштети и државниот буџет со драстично намалување на средствата кои треба да се уплатат по основ на посебните давачки.

Затоа предлагаме да во предложениот член 21-а став 3 се додадат зборовите:

*(3) Доколку барањето за издавање на решение за утврдување на исполнувањето на просторните и техничко-технолошките услови и поставеноста на опремата за приредување на електронски игри на среќа е поднесено од приредувачот од член 7 став (3) на овој закон, а се однесува за деловна просторија во која се приредуваат посебни игри на среќа, -* ***мора да важат истите правила како и за автоматите и електронските рулети за посебните игри на среќа, така што -*** *кон барањето се поднесуваат податоци за опремата за приредување на игрите на среќа сместена во деловната просторија и договор со кој се уредени правата и обврските меѓу приредувачот и субјектот кој ги приредува посебните игри на среќа.*

Воедно и во предложениот член 55 став 1 се додадат зборовите:

*(1) Електронските игри на среќа се приредуваат само во сопствени простории на приредувачот и во простории во кои се приредуваат посебните игри на среќа –* ***за кои важат истите правила како и за автоматите и електорнските рулети за посебните игри на среќа,*** *за кои приредувачот на електронските игри на среќа има добиено согласност од страна на Министерството за финансии.*

*Втора група:*

Сметаме дека покрај Самопослужниот термнал треба да има законска можност и за дефинирање и воведување на Терминал за обложување со следнава дефениција:

**“Терминал за обложување е уред на кој може да се врши уплата и да се играат игрите на среќа во обложувалница”.**

Во оваа насока би следел нов член 28-б кој би го регулирал Терминалот за обложување, кој би следел веднаш после членот 28-а кој го регулира Самопослужниот терминал.

**Член 28-б**

(1) Уплатите за електронските игри на среќа може да се примаат и преку терминали за обложување, кои можат да бидат сместени во деловните простории во кои се приредуваат посебни игри на среќа.

(2) Терминалите за обложување не смее да се поставуваат во образовни, културни, социјални и здравствени објекти.

(3) Приредувачот на посебните игри на среќа поднесува барање за добивање на согласност за деловните простории каде што ќе се поставуваат терминалите за обложување до Министерството за финансии, на пропишан образец, кон кој доставува:

1) податоци за адресата, местото и површината на деловните простории каде што ќе се поставуваат терминалите за обложување;

2) доказ со кој се потврдува дека во деловните простории се поставени терминалите за обложување на приредувачот не постар од 30 дена од денот на неговото издавање и

3) документ со кој се докажува оддалеченоста на објектот во кој се поставени терминалите за обложување не постар од 6 месеци од денот на неговото издавање, дека објектот во кој се поставени терминалите за обложување се наоѓа на оддалеченост не помалку од 100 метри од основни и средни училишта.

(4) Приредувачот на електронските игри на среќа поднесува барање за добивање на согалсност за зголемување на бројот на терминалите за обложување во деловните простории во кои се приредуваат електронските ири на среќа до Министерството за финансии, на пропишан образец, кон кој доставува доказ со кој се потврдува дека во деловните простории се поставени терминалите за обложување на приредувачот.

(5) Приредувачот на електронските игри на среќа поднесува барање за добивање на согласност за намалување на бројот на терминалите за обложување во деловните простории во кои се приредуваат електорнските игри на среќа до Министерството за финансии, на пропишан образец, кон кој доставува доказ со кој се потврдува дека во деловните простории се исклучени од употреба терминалите за обложување на приредувачот.

(6) Приредувачот на електронските игри на среќа поднесува барање за добивање на согласност за промена на деловната просторија каде што се поставени терминалите за обложување до Министерството за финансии, на пропишан образец, кон кој ги приложува доказите од став (3) на овој член и доказ дека во претходната деловна просторија не се приредуваат електронски игри на среќа преку терминалите за обложување од страна на приредувачот.

(7) Приредувачот на електронските игри на среќа што се приредуваат на терминалите за обложување има право да престане со приредување на електронските игри на среќа на терминалите за обложување во деловната просторија за која има добиено одобрение од Министерството за финансии.

(8) Приредувачот на електронските игри на среќа поднесува барање за добивање на одобрение за престанок на приредување на електронските игри на среќа на терминалите за обложување во деловната просторија за која има добиено согласност, до Министерството за финансии, на пропишан образец.

(9) Кон барањето од ставот (5) на овој член приредувачот на електронските игри на среќа на терминалите за обложување приложува доказ дека во деловната просторија која ја користел не се приредуваат електронските игри на среќа на терминалите за обложување од негова страна не постар од 30 дена од денот на неговото издавање.

(10) Како ден на престанок со приредување на електронските игри на среќа на терминалите за обложување се смета денот кога тоа е утврдено со записник од страна на Управата за јавни приходи.

(11) Министерството за финансии со решение одлучува за давање на согласност за деловните просториите каде што ќе се поставуваат терминалите за обложување, за давање согласност за зголемување на бројот на терминалите за обложување, за давање согласност за намалување на бројот на терминалите за обложување, за давање на согласност за промена на деловната просторија во која се поставуваат терминалите за обложување и за давање на одобрение за престанок на приредување на електронски игри на среќа на терминалите за обложување, во рок од 15 дена од денот на поднесувањето на барањето.

(12) Министерството за финансии за доставените барања од ставовите (3), (4) (5) ,(6) и (8) на овој член ја известува Управата за јавни приходи веднаш по нивниот прием и по службена должност и ги доставува решенијата од ставот (11) на овој член.

(13) Формата и содржината на образецот на барањето од ставовите (3),(4), (5),(6) и (8) на овој член ги пропишува министерот за финансии.

(14) Просторните и техничко-технолошките услови за приредување на електронски игри на среќа преку терминалите за обложување ги пропишува министерот за финансии.“

**Член 28-в**

(1) За приредување на игри на среќа преку терминал за обложување приредувачот плаќа посебна давачка во висина од 20% која се пресметува на разликата меѓу уплатениот износ и исплатениот износ од сите терминали за обложување, во сите деловни простории на приредувачот, на месечна основа.

(2) Доколку износот на посебната давачка од 20% е помал од вкупниот износ добиен како производ од бројот на терминали за обложување во сите деловни простории помножен со 50 евра по терминал за обложување, приредувачот плаќа 50 евра во денарска противвредност по средниот курс на Народната банка на Република Македонија месечно по терминал за обложување.“

(3) Приредувачот од став (1) на овој член е должен најдоцна до 5-ти во тековниот месец за претходниот месец на посебен образец, по електронски пат, до Управата за јавни приходи да достави пресметка за посебната давачка од став (1) на овој член.

*Трета група:*

Воедно во однос на утврдувањето на износите на посебните давачки регулирани во новиот предлог во член 66 став 8 и став 10, како и во член 94 став 1 и став 3 сметаме дека би требало да се прецизираат во следнава насока:

Предложениот месечен износ од 350 евра - да се замени со **320 евра по автомат**, и

Предложениот месечен износ од 650 евра - да се замени со **620 евра по електронски рулет.**

Истакнуваме дека предложената **посебната давачка од 3% е против уставна** и затоа предлагаме истата да се укине.